:Rare Texts of the Sakya TraditionR
Thubten
༄༅། །ཀུ་རུ་ཀུལླེ་སྔོན་མོའི་ཆར་འབེབས་དང་སད་བསྲུང་གི་ཡི་གེ་བཀླག་ཆོག་མ་འགྲོ་ལ་དགེ་བའི་ལྷག་བསམ་བསིལ་ཟེར་བཞུགས་སོ།། ཨོཾ་སྭསྟི་སིདྡྷཾ། བཅོམ་ལྡན་འདས་ཀྱིས་འཕགས་པ་སྤྱན་རས་གཟིགས་ལ་གསུངས་པའི་ཆར་དབབ་དང་། སད་བསྲུང་བའི་གདམ་པར་བྱེད་པ་འདོད་ན་པདྨ་རཀྟ་ཤ་བ་དང་སྲེ་མོང་གི་ཁྲག བཟང་དྲུག་ལ་སོགས་ཀླུ་སྨན་གང་འཛོམས་དང་། བག་ཟན་རྣམས་བསྲེས་པའི་རིལ་བུ་མང་དུ་བྱས་ཏེ་འཕྲོད་ནད་གུང་ཞག་ལྔ་སྔགས་བཟླས། གྲོ་ག་སོགས་ལ་འཁོར་ལོ་རྩིབས་བརྒྱད་མུ་ཁྱུད་དང་བཅས་པ་བྲིས། དེའི་ལྟེ་བར་སྲོག་ཤིང་དྲངས། མུ་ཁྱུད་ནང་མར་དབུ་ནང་བསྟན་ལ་ཨོཾ་ཤར་ཤར་ཕྲོཾ་ཕྲོཾ་ནཱ་ག་རཱ་ཛ་སྤྲིན་མྱུར་དུ་བསྡུས་དྲག་ཏུ་བསྡུས་ཤིགས་བྷ་རི་ཤ་ཡ་བྷ་རི་ཤ་ཡ། སྤྲིན་དྲག་ཏུ་བསྡུས་ཤིག སྤྲིན་དྲག་ཏུ་མ་བསྡུས་ན་ཐུབ་པ་ཆེན་པོའི་བཀའི་ཆད་པ་འོང་ངོ་། །ཞེས་གཟབ་ཡིག་ཏུ་བྲིས། རྩིབས་བརྒྱད་དུ་ཐུབ་པ་རེ་རེའི་རྒྱབ་ཏུ་ཨོཾ་ཨཱཿཧཱུྃ་བྲི། ཐུགས་ཀར་ཨོཾ་མུ་ནེ་མུ་ནེ་མ་ཧཱ་མུ་ནེ་ཡེ་སྭཱཧཱ། རྩིབས་ཆེན་བརྒྱད་དུ། ཨོཾ་ཀུ་རུ་ཀུལླེ་ཧྲཱིཿཕུ་ཕུ་ས་ལེ་ས་ལེ་ཕུཿ ནཱ་ག་ས་ལེ་ཕུཿ ཀ་ལ་ཀ་ལེ་ཕུཿ ཀླུའི་རྒྱལ་པོ་རྒྱལ་མོ་རྣམས་ཀྱིས་འཛམ་བུའི་གླིང་འདིར་སྤྲིན་མྱུར་དུ་བསྡུས། དྲག་ཏུ་བསྡུས་ཤིག་ཅེས་བྲི། ཕྱིའི་མུ་ཁྱུད་ལ་ཡེ་དྷརྨཱ་བྲི། འཁོར་ལོའི་རྒྱབ་ངོས་སུ་པདྨ་འདབ་བརྒྱད་བྲིས་པའི་མུ་ཁྱུད་ནང་མར་ཡིག་མགོ་ཕྱིར་བསྟན་ལ། ཨོཾ་ཤར་ཤར་སོགས་བྲིས། འདབ་མ་བརྒྱད་དུ་ཀླུ་ཆེན་བརྒྱད་སྟོད་མི་ལ་སྨད་སྦྲུལ་དུ་འཁྱིལ་བ། སྙིང་ཁར་ཐལ་མོ་སྦྱར་བ། སྦྲུལ་མགོ་བརྒྱད་པ་ནས་གཅིག་པའི་བར་གྱི་གདེངས་ཀ་ཅན་བྲིས་ཏེ། དེའི་སྙིང་ཀར་ཕུཿརེ་རེ་བྲིས། གོང་རས་ལ་ཨོཾ་ཀུ་རུ་ཀུལླེ་སོགས་བྲི། མུ་ཁྱུད་ལ་ཡེ་དྷརྨཱ་བྲི། དེ་ནས་ཆུ་མིག་གཉེན་པོར་མཆོད་གཏོར་ཕུལ་ལ། ཆུ་མིག་མགོར་ཤིང་ལེབ་ལ་པདྨ་འདབ་བརྒྱད་བྲིས་པའི་ལྟེ་བར་འཁོར་ལོའི་སྲོག་ཤིང་དྲངས། རྩ་བ་ལ་ཆུ་སྐོར་གདགས། ནང་དུ་རྫས་ཀྱི་རིལ་བུ་བཞག རྩེ་མོ་འཁོར་ལོའི་ཐུབ་པ་ཡར་བསྟན་ལ་རས་སམ་དར་སྔོན་པོ་དགབ་སྟེ། གཡས་སུ་བསྐོར། འོག་གི་པད་འདབ་བརྒྱད་དུ་ཕུཿརེ་རེ་བྲིས་པའི་སྟེང་དུ་ཀླུ་གཟུགས་རེ་རེ་གཞག ཕྱོགས་བཞིར་བ་དན་སྔོན་པོ་རེ་རེ་འཛུགས། མཐའ་རྩི་ཤིང་གི་བསྐོར་བ། སྟེང་དུ་ཆར་ཁེབས་གུར་སྔོན་པོ་ཕུབ། དེ་ནས་སྐད་ཅིག་གི་རང་ཉིད་ཀུ་རུ་ཀུལླེ་སྐུ་མདོག་སྔོན་མོ་ཞལ་གཅིག་ཕྱག་བཞི་མ། དང་པོ་གཉིས་མདའ་གཞུ་འགེངས་པ། གཡས་ཀྱི་འོག་མས་ལྕགས་ཀྱུས་ཀླུ་ཐམས་ཅད་ཀྱི་སྙིང་ཀར་ནས་བཟུང་བ། གཡོན་གྱི་འོག་མས་ཞགས་པས་སྤྲིན་བསྡུས་ཤིང་སྡེ་བརྒྱད་བཅིངས་པར་བསམ། མདུན་གྱི་པདྨ་སྟེང་འོག་གཉིས་སྤྲིན་ནག་གི་པདྨ་ཁ་སྦྱོར་གྱི་ནང་བསྲུང་རིགས་ཐམས་ཅད་ཆུད་པའི་སྟེང་དུ་ཀླུའི་སྤྲིན་ཐམས་ཅད་བསྡུས་པར་བསམ། གཟུགས་ལ་བསྟིམ་པར་བྱ། འཁོར་ལོའི་སྟེང་གི་ཐུབ་པ་བརྒྱད་ཀྱི་སྡེ་བརྒྱད་ལ། སད་བསྲུང་བར་བཀའ་བསྒོས་པར་བསམ་ཞིང་། མཚན་མོ་ཨོཾ་ཀུ་རུ་ཀུལླེ་ཧྲཱིཿཕུཿལ་སོགས་པ་ཅི་ནུས་བཟླའོ། །སྤྲིན་བསྡུས་ཅེས་པའི་དོད་དུ་ཆར་ཕོབ་ཅེས་བྲིའོ། །དཀོན་མཆོག་གསུམ་དང་བསྲུང་མ་སྡེ་བརྒྱད་ཀླུ་དང་གཞི་བདག་དང་བཅས་པ་ལ་མཆོད་པ་དབུལ། གསོལ་བ་གདབ། བཀའ་བསྒོ་དྲག་ཏུ་བྱའོ།། ༈ །ན་མོ་གུ་རུ་ཨཱརྻ་ཏཱ་ར་ཡེ། རྗེ་བཙུན་ས་སྐྱ་པའི་ཁྱད་པར་གྱི་གདམ་པ་དམར་པོ་བསྐོར་གསུམ་ལས་རྗེ་བཙུན་རིག་བྱེད་མའི་ཆོས་བསྐོར་གྱི་ནང་ཚན་ཀུ་རུ་ཀུལླེ་སྔོན་མོའི་སྒོ་ནས་ཆར་འབེབས་དང་། སད་བསྲུང་གི་གདམས་པ་ལ་སྦྱོར་དངོས་རྗེས་གསུམ་ལས། སྦྱོར་བ་ནི་གོང་དུ་བཤད་པའི་ཡི་གེ་རྙིང་མ་ཉིད་སོར་བཞག་ལ་ཆར་འབེབས་བྱེད་རན་གྱི་ཞག་གཉིས་གསུམ་གྱི་སྔོན་དུ་ཆར་རྫས་རིལ་བུ་ཐོ་རངས་དམར་སྐྱུར་ལ་སྒོག་སོགས་ཀྱི་དྲི་མ་མེད་པའི་ཁ་ཆུས་དག་པར་དཀྲུས་ལ། ཨོཾ་ཤར་ཤར་སོགས་ཀྱི་སྔགས་ལ། སྤྲིན་མྱུར་དུ་བསྡུས་སོགས་སྤེལ་ཚིག་ཡོད་པ་རྣམས། ཆར་མྱུར་དུ་ཕོབ། བཟང་བར་ཕོབ། ཡུན་བསྲིངས་ཏེ་རན་པ་ཕོབ། ཆར་མ་ཕབས་ན་ཐུབ་པ་ཆེན་པོའི་བཀའི་ཆད་པ་འོང་ངོ་། །ཞེས་པ་བསྒྱུར། སད་བསྲུང་ན་འཁོར་ལོའི་རིལ་བུ་དབྱུང་ལ་སྤྲིན་སྡུད་ཀྱི་སྔགས་གཞུང་བཞིན་བཟླས་ལ་ཚོམ་མ་མ་ཐོར་བ་ཕུས་བཏབ། ཕྱོགས་བཞི་བ་དན་སྔོན་པོའི་མཐར་ཆུ་གཉིས་སྔོན་འགྲོའི་ཉེར་སྤྱོད་མཚམས་འཛིན་གྱི་མེ་ཏོག་བཅས་གཡས་བསྐོར་གྱི་མཐར་རྩི་ཤིང་གི་བསྐོར་བ། ཆབ་ཀླུའི་ཆས་རང་གི་མདུན་དུ་རྡོར་དྲིལ་འཐོར་ནས་མཎྜལ་ཚོམ་བུ་སོ་བདུན་མའམ། བདུན་མ་གང་རུང་གོས་ཟུང་རྣམས་བཤམ་མོ། །དངོས་གཞི་ནི་ཐོག་མར་འཁོར་ལོ་གང་དུ་འཇུག་པའི་ཆུ་མིག་དེར་ཀླུ་ཐེབས་བསམ། ཐེབས་མེད་བཟློག་མེད་ཀྱི་ཉིན་ཆབ་ཀླུ་འཇམ་མགོན་ཨ་མེས་ཞབས་སོགས་ཀྱི་གསུང་རབས་ནས་འབྱུང་བ་བཞིན་བཏང་ལ་གོང་བཅས་བཤམས་རྣམས་བགྱིས་ཏེ། རང་ཉིད་སྟན་བདེ་བ་ལ་འཁོད་ནས་ཡུལ་ཕྱོགས་དེས་མཚོན་སེམས་ཅན་ཐམས་ཅད་ལ་བྱམས་སྙིང་རྗེ་བྱང་ཆུབ་ཀྱི་སེམས་ནན་ཏན་ཏུ་བསྒོམ་སྟེ་ངག་ཏུ་བདག་དང་འགྲོ་བ་ཁམས་གསུམ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་དུས་ད་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །རྫོགས་པའི
༞
དམ་པའི༞ འཕགས་པའི༞
ཉེར་གཅིག་སོགས་ཅི་འགྲུབ།
བླ་མ་དང་དཀོན་མཆོག་རིན་པོ་ཆེ་རྣམ་པ་གསུམ་ལ་བདག་ཕྱག་འཚལ་ཞིང་སྐྱབས་སུ་མཆིའོ། །ཁྱེད་རྣམས་ཀྱི་བདག་གི་བརྒྱུད་བྱིན་གྱི་བརླབ་ཏུ་གསོལ། སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕངས་ཐོབ་པར་བྱ། དེའི་ཆེད་དུ་རྗེ་བཙུན་མ་ཀུ་རུ་ཀུལླེའི་བསྒོམ་བཟླས་ཉམས་སུ་བླངས་བར་བགྱིའོ། །
ལན་གསུམ།
སེམས་ཅན་ཐམས་ཅད་བདེ་བ་དང་
སོགས་ཚད་མེད་བཞི་བསྒོམ།
རང་གི་སྙིང་ཁ་ནས་འོད་ཟེར་འཕྲོས་པས་རྩ་བརྒྱུད་ཀྱི་བླ་མ་ཡི་དམ་དཀྱིལ་འཁོར་གྱི་ལྷ་ཚོགས་སངས་རྒྱས་བྱང་སེམས་ཉན་ཐོས་རང་རྒྱལ་ཆོས་བསྲུང་ནོར་ལྷ་སྡེ་བརྒྱད་ཀླུ་དང་གཞི་བདག་ཐམས་ཅད་ཨོཾ་བཛྲ་ས་མཱ་ཛཿ མདུན་གྱི་ནམ་མཁར་བར་སྣང་ས་གཞི་ཐམས་ཅད་གང་བའི་ཚུལ་དུ་བཞུགས་པར་གྱུར། སངས་རྒྱས་ཐམས་ཅད་འདུས་པའི་སྐུ། །རྡོ་རྗེ་འཛིན་པའི་ངོ་བོ་ཉིད། །དཀོན་མཆོག་གསུམ་གྱི་རྩ་བ་སྟེ། །བླ་མ་རྣམས་ལ་ཕྱག་འཚལ་ལོ། །དུས་གསུམ་སངས་རྒྱས་ཐམས་ཅད་ཀྱི། །མཁྱེན་བརྩེ་ནུས་པའི་ངོ་བོ་ཉིད། །སྒྲུབ་ལ་དངོས་གྲུབ་མཆོག་རྩོལ་བ། །ཡི་དམ་ལྷ་ལ་ཕྱག་འཚལ་ལོ། །སྟོན་པ་བླ་མེད་སངས་རྒྱས་རིན་པོ་ཆེ། །སྐྱོབ་པ་བླ་མེད་དམ་ཆོས་རིན་པོ་ཆེ། །འདྲེན་པ་བླ་མེད་དགེ་འདུན་རིན་པོ་ཆེ། །བླ་མེད་དཀོན་མཆོག་གསུམ་ལ༞ །མཁའ་ལྟར་ཁྱབ་པའི་རྒྱལ་བ་སྲས་བཅས་ལ། །བདག་དང་མཁའ་མཉམ་འགྲོ་བ་མ་ལུས་པའི། །ལུས་འདི་ཞིང་རྡུལ་མཉམ་པར་རབ་སྤྲུལ་ནས། །རྟག་ཏུ་གུས་པའི་ཡིད་ཀྱིས༞ །ཕྱག་བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་སྙེད་ཀྱི། །ལུས་བཏུད་པ་ཡི་རྣམ་ཀུན་ཏུ། །མཆོག་ཏུ་དད་པས་ཕྱག་འཚལ་ལོ། །
མཆོད་པ་རྣམས།
ཨོཾ་ཨ་མྲྀ་ཏ་ཧཱུྃ་ཕཊ་
ཀྱིས་བསངས།
སྭ་བྷཱ་ཝ
ས་སྦྱངས།
སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག བདུག་སྤོས། མར་མེ། དྲི་མཆོག ཞལ་ཟས། རོལ་མོ་རྣམས་དྭངས་ཤིང་ཐོགས་པ་མེད་པ་ནམ་མཁའི་མཐའ་ཀླས་པར་གྱུར།
ཞེས་དང་སོ་སོའི་ཕྱག་རྒྱ་བཅས་ལ།
ཨོཾ་བཛྲ་ཨ་སྭཱཧཱ། ཨོཾ་བཛྲ་པཱ་དྱཾ། ཨོཾ་བཛྲ་པུཥྤེ། ཨོཾ་བཛྲ་དྷཱུ་པེ། ཨོཾ་བཛྲ་ཨཱ་ལོ་ཀེ ཨོཾ་བཛྲ་གནྡྷེ། ཨོཾ་བཛྲ་ནཻ་ཝི་དྱཾ། ཨོཾ་བཛྲ་ཤཔྟ་ཨཱཿཧཱུྃ།
ཞེས་པས་བྱིན་གྱིས་བརླབས།
མཆོད་ཡོན་ཕལ་ཆེར་མཆོད་ཡོན་བླ་བྲེ་དང་། །མཆོད་ཡོན་བཀོད་པའི་འོད་ཟེར་རབ་རྒྱས་ཏེ། །མཆོད་ཡོན་སྣ་ཚོགས་ཀུན་ཏུ་བཀྲམ་བྱས་ནས། །བདག་ཉིད་ཆེན་པོའི་རྒྱལ་བ་སྲས་བཅས་མཆོད། །ཨོཾ་གུ་རུ་བུདྡྷ་བོ་དྷི་ས་ཏྭ་ས་པ་རི་ཝཱ་ར་ཨ་པྲ་ཏཱིཙྪ་པཱུ་ཛ་མེ་གྷ་ས་མུ་དྲ་སྥ་ར་ན་ས་མ་ཡེ་ཧཱུྃ།
ཞེས་སོགས་སོ་སོའི་ཕྱག་རྒྱ་དང་བཅས་པས།
ཞབས་བསིལ༞ ཞབས་བསིལ༞ ཞབས་བསིལ༞ བདག་ཉིད༞ ཨོཾ་གུ་རུ༞
སོགས་ནས།
པཱ་དྱཾ་
སོགས་འདོན་པ་བསྒྱུར་ལ།
མེ་ཏོག༞ མེ་ཏོག༞ མེ་ཏོག༞ བདག་ཉིད༞ པཱུཥྤེ༞ བདུག་སྤོས༞ བདུག་སྤོས༞ བདུག་སྤོས༞ བདག་ཉིད༞ དྷཱུ་པེ༞ སྣང་གསལ༞ སྣང་གསལ༞ སྣང་གསལ༞ བདག་ཉིད༞ ཨ་ལོ་ཀེ༞ དྲི་མཆོག༞ དྲི་མཆོག༞ དྲི་མཆོག༞ བདག་ཉིད༞ གནྡྷེ༞ ཞལ་ཟས༞ ཞལ་ཟས༞ ཞལ་ཟས༞ བདག་ཉིད༞ ནཻ་ཝི་དྱཾ༞ རོལ་མོ༞ རོལ་མོ༞ རོལ་མོ༞ བདག་ཉིད༞ ཤཔྟ༞ དྷརྨཱ་ར་ཎི༞
རོལ་མོ་སོགས་དབུལ་ལོ། །ནམ་མཁའ་མཛོད་ཀྱི་ཕྱག་རྒྱ་དང་བཅས།
ཨོཾ་སརྦ་བིད། ཨ་ཝརྟ་ཡ། ཨཏྟ་ཡ་ཧོཿ
ཞེས་བརྗོད་ཅིང་། ཐལ་མོ་སྙིང་ཁར་སྦྱར་ལ།
བདེ་བར་གཤེགས་པ་ཐམས་ཅད་ལ། །འཁོར་ལོ་རིན་ཆེན་འདི་འབུལ་བས། །སྲིད་པའི་འཁོར་ལོ་རྒྱུན་བཅད་དེ། །ཆོས་ཀྱི་འཁོར་ལོ་བསྐོར་བར་ཤོག །ཨོཾ་གུ་རུ་བུདྡྷ་བོ་དྷི་སཏྭ་ས་པ་རི་ཝཱ་ར་ཙཀྲ་རཏྣ་པཱུ་ཛཱི་ཏེ་ཧཱུྃ།
ཅེས་དང་།
རྒྱལ་བ་སྲས་དང་བཅས་རྣམས་ལ། །ནོར་བུ་རིན་ཆེན༞ །བཀྲེས་ཅིང་ཕོངས་པར་རྒྱུན་ཆད་ནས། །འབྱོར་པ་ཕུན་སུམ་ཚོགས་པར་ཤོག །
རིགས་འགྲེ་སྦྱར་ལ།
མ་ཎི་རཏྣ༞ བཙུན་མོ་རིན་ཆེན༞ །མ་རིག་མུན་པ་རྒྱུན་ཆད་ནས། །ཤེས་རབ་དབྱིངས་ཀྱི་དོན་རྟོགས་སྟེ། །ཐབས་དང་ཤེས་རབ་འབྲེལ་བར་ཤོག །ཝསྟི་རཏྣ༞ བློན་པོ་རིན་ཆེན༞ །ཕྱི་ནང་གསང་གསུམ་ཐེག་གསུམ་ལྡན། །བསམ་ཡས་བསྟན་པ་ལེགས་འཛིན་ཅིང་། །ཡོན་ཏན་ཐམས་ཅད་འཛིན་པར་ཤོག །མ་ཧཱ་ཏ་རཏྣ༞ གླང་པོ་རིན་ཆེན༞ །ལྟས་ངན་རྣམས་ནི་རབ་བསལ་ནས། །བླ་མེད་ཐེག་པ་རབ་བཞོན་ནས། །ཐམས་ཅད་མཁྱེན་གྲོང་སྒྲོད་པར་ཤོག །ཧསྟི་རཏྣ༞ རྟ་མཆོག་རིན་ཆེན༞ །སྲིད་པའི་གཟེབ་ལས་ངེས་གྲོལ་ཏེ། །རྫུ་འཕྲུལ་མཆོག་གི་ཤུགས་ཐོབ་ནས། །སངས་རྒྱས་ཞིང་དུ་འགྲོ་བར་ཤོག །ཏུ་རངྒྷ་ཨ་ཤྭ་རཏྣ༞ དམག་དཔོན་རིན་ཆེན༞ །ཉོན་མོངས་དགྲ་ལས་རྒྱལ་གྱུར་ཏེ། །ཕས་ཀྱི་རྒོལ་བ་ཚར་བཅད་ནས། །སྙན་གྲགས་མཆོག་ལྡན་ཐོབ་པར་ཤོག །ཁངྒ་རཏྣ༞
ཅེས་དང་།
ཁ་དོག་དབྱིབས་ལེགས་ཡིད་འོང་རྒྱན་ཕྲེང་ལྡན། །ཕྱོགས་དུས་ཀུན་ན་གཟུགས་མཆོག་ཅི་མཆིས་པ། །མོས་བློས་དཀྱིལ་འཁོར་ལྷ་ལ་བདག་འབུལ་གྱི། །བཞེས་ཤིག་བླ་མེད་གྲུབ་མཆོག་སྩལ་དུ་གསོལ། །ཨོཾ་གུ་རུ་བུདྡྷ་བོ་དྷི་སཏྭ་ས་པ་རི་ཝ་ར་རཱུ་པ་ཀ་མ་གུ་ན་པཱུ་ཛཱི་ཏེ་ཧཱུྃ།
ཅེས་དང་།
ཕྱོགས་དུས་ཀུན་ན་ཟིན་དང་མི་ཟིན་པའི། །ཡོན་ཏན་ཚིམ་མཆོག་སྒྲ་སྙན་ཅི་མཆིས་རྣམས། །མོས༞ །བཞེས་ཤིག༞ །
གོང་བཞིན་ཐོག་མཐའ་འདྲ་བ་ལས། རཱུ་པའི་གནས་སུ།
ཤཔྟ་
སོགས་སྦྱར་ལ།
ཕྱོགས་དུས་ཀུན་ན་ཙནྡན་སྦྲུལ་སྙིང་དང་། །ཨ་དཀར་ནག་སོགས་དབང་པོ་ཚིམས་བྱེད་རྣམས། །མོས་བློས༞ །བཞེས་ཤིག༞ །གནྡྷེ༞ ཕྱོགས་དུས་ཀུན་ན་རོ་དང་བཅུད་ལྡན་པའི། །ལུས་སེམས་བལྟས་བྱེད་རོ་མཆོག་ཅི་མཆིས་རྣམས། །མོས་བློས༞ །བཞེས༞ །རཱ་ས༞ ཕྱོགས་དུས་ཀུན་ན་འཇམ་མཉེན་འཁྲིལ་ཆགས་པའི། །རེག་བྱའི་ཁྱད་པར་ལུས་སེམས་ཚིམ་བྱེད་རྣམས། །མོས༞ །བཞེས༞ །པརྵེ༞
ཅེས་པས་གོས་ཟུང་འབུལ།
ཨོཾ་བཛྲ་བྷུ་མི་ཨཱཿཧཱུྃ། གཞི་ཡོངས་སུ་དག་པ་དབང་ཆེན་གསེར་གྱི་ས་གཞིའི་སྟེང་དུ། ཨོཾ་བཛྲ་རེ་ཥེ་ཨཱཿཧཱུྃ། ཕྱི་ལྕགས་རི་ཁོར་ཡུག་གིས་བསྐོར་བའི་དབུས་སུ་ཧཱུྃ། རིའི་རྒྱལ་པོ་རི་རབ། ཤར་ལུས་འཕགས་པོ། ལྷོ་འཛམ་བུ་གླིང་། ནུབ་བ་ལང་སྤྱོད། བྱང་སྒྲ་མི་སྙན། ལུས་དང་ལུས་འཕགས། རྔ་ཡབ་དང་རྔ་ཡབ་གཞན། གཡོ་ལྡན་དང་ལམ་མཆོག་འགྲོ། སྒྲ་མི་སྙན་དང་སྒྲ་མི་སྙན་གྱི་ཟླ། རིན་པོ་ཆེའི་རི་བོ། དཔག་བསམ་གྱི་ཤིང་། འདོད་འཇོའི་བ། མ་རྨོས་པའི་ལོ་ཏོག འཁོར་ལོ་རིན་པོ་ཆེ། ནོར་བུ་རིན་པོ་ཆེ། བཙུན་མོ་རིན་པོ་ཆེ། བློན་པོ་རིན་པོ་ཆེ། གླང་པོ་རིན་པོ་ཆེ། རྟ་མཆོག་རིན་པོ་ཆེ། དམག་དཔོན་རིན་པོ་ཆེ། གཏེར་ཆེན་པོའི་བུམ་པ། སྒེག་མོ་མ། ཕྲེང་བ་མ། གླུ་མ